
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/22-003/84
URBROJ: 251-13-11-16-22-3
Zagreb, 26. siječnja 2022.



Z A P I S N I K
s  9. sjednice Vijeća Mjesnog odbora Pongračevo, održane 26. siječnja 2022. s početkom u 17.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Marijana Horvat, Oto Čaleta, Vedran Đidara
Odsutni članovi Vijeća: Bruno Orešković, Mila Vlajo

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 8. sjednice. 

Predsjednica daje na glasovanje zapisnik sa 8. sjednice koji je  prihvaćen JEDNOGLASNO.

Predsjednica predlaže sljedeći 

DNEVNI RED

1. Prijedlog Financijskog plana Mjesnog odbora Pongračevo za 2022. 
2. Prijedlog Plana malih komunalnih akcija Mjesnog odbora Pongračevo u 2022. 
3. Prijedlog Izvješća o radu Vijeća Mjesnog odbora Pongračevo za 202l. 
4. Prijedlog Programa rada Vijeća Mjesnog odbora Pongračevo za 2022. 
5. Prijedlog Zaključka za asfalterski program Plana malih komunalnih akcija Mjesnog

odbora Pongračevo za 2022.

6. Pitanja, prijedlozi i obavijesti
koji je prihvaćen  JEDNOGLASNO
Ad 1. Prijedlog Financijskog plana Mjesnog odbora Pongračevo za 2022. godinu
Predsjednica informira prisutne o predmetu rasprave i odlučivanja. Otvara raspravu, u kojoj sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Financijski plan Mjesnog odbora Pongračevo za 2022. 

Članak 1.
Financijski plan Mjesnog odbora Pongračevo za 2022. godinu (dalje u tekstu: Plan) sastoji se od:

PRIHODA:









1.112.400,00
RASHODA:









1.112.400,00
	                                                                               Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.112.400,00

	6711
	PRIHODI ZA FINANCIRANJE RASHODA POSLOVANJA
	1.112.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.112.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.014.000,00

	 
	ODRŽAVANJE JAVNIH ZELENIH POVRŠINA
	320.000,00

	 
	ODRŽAVANJE NERAZVRSTANIH CESTA
	694.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.

Ad 2. Prijedlog Plana malih komunalnih akcija Mjesnog odbora Pongračevo u 2022. 
Predsjednica informira prisutne o predmetu rasprave i odlučivanja. Otvara raspravu, u kojoj sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

Plan malih komunalnih akcija Mjesnog odbora Pongračevo u 2022. godini

1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Pongračevo (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 1.014.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	320.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	694.000,00

	Ukupno
	1.014.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 46.568m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 78.390 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 486.000,00 kuna za asfalterski program i


- 30 % ili 208.000,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


   8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

   9. Ovaj plan bit će objavljen u Službenom glasniku Grada Zagreba kao sastavni dio Plana

komunalnih aktivnosti Gradske četvrti Trešnjevka - sjever u 2022.

	Ad 3. Prijedlog Izvješća o radu Vijeća Mjesnog odbora Pongračevo za 202l. 

Predsjednica informira prisutne o predmetu rasprave i odlučivanja. Otvara raspravu, u kojoj sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

Izvješće o radu Vijeća Mjesnog odbora Pongračevo za 2021. 

1. Vijeće Mjesnog  odbora Pongračevo u 2021. godini: 

· održalo je dvanaest sjednica Vijeća Mjesnog odbora Pongračevo na kojima se raspravljalo  na 59 točaka dnevnog reda i donijelo 50 zaključka, postavilo 5 pitanja

· donijelo Financijski plan Mjesnog odbora Pongračevo za 2021. godinu
· donijelo prijedloge za  Plan malih komunalnih aktivnosti Gradske četvrti Trešnjevka - sjever za 2021. 

· donijelo Plan malih komunalnih akcija VMO Pongračevo za 2021. godinu
· donijelo Program rada VMO Pongračevo za 2021. godinu
· donijelo Zaključak o utrošku sredstava s pozicije „ostali nespomenuti rashodi poslovanja za 2021.

· Vijeće Mjesnog odbora Pongračevo na sjednicama je raspravljalo o prijedlozima akata gradskih tijela, kao i zahtjevima građana

· odobrilo korištenje prostora udrugama i političkim strankama

· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever

· održalo je dežurstva za građane jednom mjesečno u prostorijama MO Pongračevo i zaprimilo prijedloge građana te ih uputilo nadležnima

· predlagalo intervencije na terenu za unapređenju kvalitete života stanovnika

· posebnu pozornost posvećivalo brizi o djeci, mladima i starijim osobama na svojem području

· aktivno se zalagalo za uređenje zelenih površina, dječjih i sportskih igrališta i vježbališta za odrasle 

2. Ovo Izvješće o radu Mjesnog odbora Pongračevo u 2021. godini dostavlja se Vijeću Gradske četvrti Trešnjevka-sjever.

Ad 4. Prijedlog Programa rada Vijeća Mjesnog odbora Pongračevo za 2022. godinu
Predsjednica informira prisutne o predmetu rasprave i odlučivanja. Otvara raspravu, u kojoj sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

Program rada Vijeća Mjesnog odbora Pongračevo za 2022. 
1. Vijeće Mjesnog odbora Pongračevo planira u 2022. godini, sukladno Statutu Grada Zagreba slijedeće:

· Rješavanje problematike u prometu na području Mjesnog odbora Pongračevo

· Potpora kulturnim, obrazovnim i drugim sadržajima na terenu Mjesnog odbora Pongračevo

· Prijedlozi Vijeću GČ Trešnjevka-sjever za rješavanje  problema u infrastrukturi i za kvalitetniji, sadržajniji i sigurniji život građana u zajednici

· Odlučivanje o povremenom korištenju prostora mjesne samouprave 

· Suradnja s korisnicima prostora u MO Pongračevo

· Suradnja s komunalnim redarstvom

· Suradnja s policajcem u zajednici

· Nadzirati provedbu svih zaključaka iz Plana Komunalnih aktivnosti Vijeća Gradske četvrti Trešnjevka - sjever i Malih komunalnih akcija Mjesnog odbora Pongračevo te  brinuti o prostoru Mjesnog odbora Pongračevo, ukazivati na propuste, tražiti da se otklone, obavljati i druge poslove koji su nam povjereni gradskim odlukama

2. Ovaj Program rada Mjesnog odbora Pongračevo za 2022. dostavlja se Vijeću Gradske četvrti Trešnjevka-sjever.

Ad 5. Prijedlog Zaključka za asfalterski program Plana malih komunalnih akcija Mjesnog odbora Pongračevo za 2022. 

Predsjednica informira prisutne o predmetu rasprave i odlučivanja. Otvara raspravu, u kojoj sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

Z A K LJ U Č A K
1. Vijeće Mjesnog odbora Pongračevo predlaže akcije za asfalterski program Plana malih komunalnih akcija za 2022.:

· uređivanje prilaznog puta oko zgrade Fallerovo šetalište 35;

· uređivanje Mošćeničke ulice od Puljske ulice do Selske ceste;

· uređivanje nogostupa između Sportske dvorane Trešnjevka (Kutija šibica) Veprinačka ulica 16 i tenis terena;

· izgradnja nogostupa u Ulici Dragojle Jarnević na sjevernom dijelu Područne škole Pongračevo od raskrižja s Ulicom Višnje Stahuljak.

2. Ovaj Zaključak dostavlja se Vijeću Gradske četvrti Trešnjevka – sjever  na daljnje postupanje.         

	


Ad 6. Pitanja, prijedlozi i obavijesti
Predsjednica informira članove Vijeća o zaprimljenim upitima putem maila. Obadva upita se odnose na postavljanje znaka za zabranjeno uvođenje pasa u dječji park na križanju Lošinjske ulice i Vitezićeve ulice odnosno na vježbalište za odrasle na Fallerovom šetalištu. Nakon provjere ćemo tražiti postavljanje navedenih znakova.
Član Vijeća Vedran Đidara obavještava prisutne da rukohvat na istočnoj strani Fallerovog šetališta još nije učvršćen ili zamijenjen.

Zaprimili smo telefonski poziv susjede iz Harmičke ulice koja se žali na parkirne kazne koje dobiva u svojoj ulici te traži micanje znaka za zabranjeno parkiranje.
Budući da nema više pitanja, predsjednica Vijeća zaključuje sjednicu.

Sjednica je završila u 18.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                        Lana Belinić, v. r.
